Yn eisiau erbyn Medi 2023.

**Swydd: Athro Addysg Gorfforol**

**(Swydd llawn amser)**

**Cytundeb blwyddyn**

**Graddfa Gyflog**: **Athrawon**

**Am resymau galwedigaethol dilys, mae angen penodi dyn (eithriad o dan Ddeddf Cydraddoldeb 2010, rhan 1 atodlen 9) i’r swydd yma.**

Mae Ysgol Dyffryn Conwy yn ysgol Gymunedol ddwyieithog gyda 600 o ddisgyblion oedran 11-18 yn cynnwys 106 yn y Chweched Dosbarth. Lleolir yr ysgol yn nhref Llanrwst gyda’r ysgol yn gwasanaethu’r dref a’r holl Ddyffryn.

Yn Ysgol Dyffryn Conwy credwn yn gryf mewn partneriaeth a’r disgyblion, rhieni a’r gymuned ehangach. Cynigwn i bob disgybl beth bynnag eu gallu a chefndir ymdeimlad o werth, hunan hyder ac ysgol hapus a chartrefol. Anelwn at ddarparu’r addysg orau posib i ddatblygu dysgwyr yn hyderus ddwyieithog ac yn ddysgwyr annibynnol gyda’r sgiliau angenrheidiol i’r dyfodol.

Ein nod yw datblygu pob plentyn er mwyn sicrhau eu bod yn cyrraedd eu potensial mewn sawl maes a thrwy amrywiol weithgareddau a chyfleoedd. Sicrheir cwricwlwm addas, eang a heriol i bob plentyn. Credwn mewn llwyddiant i bawb, gan roi pob cymorth iddynt lwyddo.

Oherwydd natur y swydd bydd yr ymgeisydd llwyddiannus yn cael archwiliad gan y Gwasanaeth Cofnodi Troseddau. Mae’n ofynnol bod yr ymgeisydd llwyddiannus yn cofrestru gyda’r Cyngor Gweithlu Addysg cyn cychwyn gweithio yn y swydd hon. Mae Conwy wedi ymrwymo i ddiogelu a bydd cymwysterau a geirdaon yn cael eu gwirio.

Am ragor o fanylion ynglŷn â’r swydd a ffurflen gais cysylltwch â Mrs Ffion Sabit, Cymhorthydd Personol y Pennaeth ar 01492-642802 neu e-bost fs@dyffrynconwy.conwy.sch.uk

Dyddiad cau: **06/06/2023**

Bydd cyfweliadau yn cael eu cynnal: **08/06/2023**

Ni fyddwn yn derbyn CV heb ffurflen gais

*The above is an advertisement for a Male Physical education teacher (until August 2024) which the ability to communicate through the medium of Welsh and English is essential.*